CELEX: 32008R0977
Language: bg
Date: 2008-10-03 00:00:00
Title: Регламент (ЕО) № 977/2008 на Комисията от 3 октомври 2008 година относно класирането на някои стоки в ТАРИК

7.10.2008   
            
            
               BG
            
            
               Официален вестник на Европейския съюз
            
            
               L 266/8
            
         
      РЕГЛАМЕНТ (ЕО) № 977/2008 НА КОМИСИЯТА
   
   от 3 октомври 2008 година
   относно класирането на някои стоки в ТАРИК
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да се осигури еднаквото прилагане на ТАРИК в съответствие с член 2 от Регламент (ЕИО) № 2658/87, е необходимо да се приемат разпоредби относно класирането на стоките, включени в приложението към настоящия регламент.
            
         
               (2)
            
            
               В Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея или която добавя допълнително подразделение към нея, и която е установена със специфични разпоредби на Общността с оглед прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани с кодовете по ТАРИК, посочени в колона 2, по силата на основанията, посочени в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в ТАРИК, която не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, дадена в приложението, следва да бъдат класирани в ТАРИК с кодовете по ТАРИК, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да се прилага за период от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 октомври 2008 година
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по ТАРИК)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Фолио от поли(етилентерефталат) (PET), с дебелина, непревишаваща 0,35 mm, с метализирана повърхност, което не е изпратено от Бразилия или Израел
                           
                        
               
                  3920621994
               
               
                  Класирането се определя от общи правила 1 и 6 за тълкуване на Комбинираната номенклатура, забележка 10 към глава 39 от нея и от описанието на кодовете по КН 3920, 3920 62 и 3920 62 19 и на кода по ТАРИК 3920621994.
                  Метализирането на повърхността се счита за обработка на повърхността, която не прави фолиото по-здраво. Следователно стоките се класират в позиция 3920 (вж. обяснителните бележки към Хармонизираната система за позиция 3920 — параграф 4).
                  Фолиото няма характеристиките на стоките, класирани по подпозиции от 3920621100 до 3920621988.
                  Фолиото трябва да се класира в подпозиция 3920621994, защото описанието „фолио от поли(етилентерефталат) (PET)“ на подпозиция 3920621994 обхваща PET фолио с дебелина, непревишаваща 0,35 mm, което не може да се класира под кодове по ТАРИК от 3920621100 до 3920621988.
               
            
                  
                              2.
                           
                           
                              Фолио от поли(етилентерефталат) (PET), с дебелина, превишаваща 0,35 mm, с метализирана повърхност, което не е изпратено от Бразилия или Израел
                           
                        
               
                  3920629094
               
               
                  Класирането се определя от общи правила 1 и 6 за тълкуване на Комбинираната номенклатура, забележка 10 към глава 39 от нея и от описанието на кодовете по КН 3920, 3920 62 и 3920 62 90 и на кода по ТАРИК 3920629094.
                  Метализирането на повърхността се счита за обработка на повърхността, която не прави фолиото по-здраво. Следователно стоките се класират в позиция 3920 (вж. обяснителните бележки към Хармонизираната система за позиция 3920 — параграф 4).
                  Фолиото няма характеристиките на стоките, класирани в подпозиции от 3920629020 до 3920629040.
                  Фолиото трябва да се класира в подпозиция 3920629094, тъй като описанието „фолио от поли(етилентерефталат) (PET)“ на подпозиция 3920629094 обхваща PET фолио с дебелина, превишаваща 0,35 mm, което не може да се класира под кодове по ТАРИК от 3920629020 до 3920629040.